
administracijos direktoriaus
2025 m. gegužės 15 d. įsakymu Nr. AD-1-491


ĮTRAUKIMAS Į GYVENAMOSIOS VIETOS NEDEKLARAVUSIŲ ASMENŲ APSKAITĄ

Paslaugos apibūdinimas
Paslauga teikiama gyvenamosios vietos Lietuvos Respublikoje nedeklaravusiems asmenims, kurie tos savivaldybės teritorijoje nuosavybės teise neturi patalpos ar pastato, ar kitos teisės naudotis patalpa ar pastatu ir kurie dėl ne nuo jų priklausančių priežasčių negali deklaruoti savo gyvenamosios vietos toje savivaldybėje, kurioje gyvena. Išnykus šioms priežastims asmuo privalo deklaruoti savo gyvenamąją vietą teisės aktų nustatyta tvarka.
Į gyvenamosios vietos nedeklaravusių asmenų apskaitą gali būti įtraukiami:
1. Benamiai, ne ilgesniam kaip 12 mėnesių laikotarpiui, – pagal savivaldybę, kurios teritorijoje jie faktiškai gyvena.
2. Asmenys, kurie buvo globojami (rūpinami) vaikų globos institucijose ar šeimynose, kai jie išleidžiami iš vaikų globos institucijos arba palieka šeimyną, ne ilgesniam kaip 12 mėnesių laikotarpiui, – pagal savivaldybę, kurios teritorijoje jie gyvena.
3. Asmenys, kuriems teismo nutartimi paskirtos priverčiamosios stacionarinio stebėjimo specializuotose psichikos sveikatos priežiūros įstaigose medicinos priemonės, šių priemonių taikymo laikotarpiu – pagal savivaldybę, kurios teritorijoje buvo paskutinė asmens deklaruota gyvenamoji vieta.
4. Asmenys, laikomi tardymo izoliatoriuose ir pataisos įstaigose, visą buvimo šiose įstaigose laikotarpį – pagal savivaldybę, kurios teritorijoje buvo paskutinė asmens deklaruota gyvenamoji vieta arba kurios teritorijoje jie gyveno iki suėmimo arba bausmės atlikimo.
5. Užsieniečiai, kuriems Lietuvos Respublikos įstatymo „Dėl užsieniečių teisinės padėties“ nustatyta tvarka suteiktas prieglobstis Lietuvos Respublikoje, Lietuvos valstybės paramos integracijai teikimo laikotarpiu – pagal savivaldybę, kurios teritorijoje jie gyvena.
6. Asmenys, kurie dėl ne nuo jų priklausančių priežasčių negali deklaruoti savo gyvenamosios vietos toje savivaldybėje, kurioje gyvena, ne ilgesniam kaip 12 mėnesių laikotarpiui, − pagal savivaldybę, kurios teritorijoje jie gyvena, kai deklaravimo įstaigai pateikia informaciją arba duomenis, pagrindžiančius jų ekonominius, socialinius ar asmeninius interesus toje savivaldybėje.

Paslaugos teikimo proceso aprašymas
[bookmark: _Hlk195621778]1. Prašymas (priedas) su pridedamais dokumentais teikiamas raštu tiesiogiai asmeniui ar jo atstovui atvykus į seniūniją, atsiuntus paštu ar per pasiuntinį, elektroniniais ryšiais (atitinkamos seniūnijos oficialiu elektroninio pašto adresu), jei yra galimybė identifikuoti pareiškėją, arba elektroniniu būdu – per Elektroninius valdžios vartus (www.epaslaugos.lt). 
2. Teikiant prašymą per Elektroninius valdžios vartus (www.epaslaugos.lt), paslaugos gavėjas užpildo ir pateikia elektroninę prašymo formą bei reikalingus dokumentus (pasirašytus kvalifikuotu elektroniniu parašu).
3. Paslaugos vykdytojas patikrina dokumentus ir priima sprendimą įtraukti į apskaitą arba atmeta prašymą, arba informuoja paslaugos gavėją dėl prašymo papildymo.

Paslaugos teikimo informacija
Paslauga nemokama.
Paslaugos suteikimo trukmė – 3 darbo dienos.



Teisės aktai, reguliuojantys paslaugos teikimą
1. Valstybės įmonės Registrų centro direktoriaus 2018 m. sausio 15 d. įsakymas Nr. V-24 „Dėl Gyvenamosios vietos deklaravimo taisyklių patvirtinimo“;
2. Valstybės įmonės Registrų centro direktoriaus 2018 m. sausio 12 d. įsakymas Nr. V-12 „Dėl Asmenų įtraukimo į gyvenamosios vietos nedeklaravusių asmenų apskaitą tvarkos aprašo patvirtinimo“;
3. Lietuvos Respublikos gyvenamosios vietos deklaravimo įstatymas;

Informacija ir dokumentai, kuriuos turi pateikti asmuo
Prašymas (priedas).
Asmens tapatybę patvirtinantis dokumentas: 
Lietuvos Respublikos piliečio pasas, asmens tapatybės kortelė – kai prašymą įtraukti į apskaitą pateikia Lietuvos Respublikos piliečiai.
Europos Sąjungos valstybės narės piliečio pasas arba asmens tapatybės kortelė ir dokumentas patvirtinantis, kad asmuo įgijo teisę gyventi Lietuvos Respublikoje, leidimas laikinai gyventi Lietuvos Respublikoje, leidimas nuolat gyventi Lietuvos Respublikoje, Europos Sąjungos valstybės narės piliečio šeimos nario leidimas gyventi Lietuvos Respublikoje – kai prašymą įtraukti į apskaitą pateikia kitų užsienio valstybių piliečiai bei asmenys be pilietybės.
Vaikų asmens tapatybę patvirtinantys dokumentai, kai į gyvenamosios vietos neturinčių asmenų apskaitą įtraukiami kartu gyvenantys nepilnamečiai vaikai. Jeigu Lietuvos Respublikos piliečio pasas, asmens tapatybės kortelė ar pasas vaikui nebuvo išduoti ar negalioja, pateikiamas vaiko gimimo liudijimas.

Informacija ir dokumentai, kuriuos gauna paslaugos teikėjas
Duomenys iš Gyventojų registro (VĮ Registrų centras).
Duomenys iš Nekilnojamojo turto registro.
 
Už paslaugos teikimą atsakingų asmenų kontaktai
Truskavos seniūnijos vyr. specialistė Gražina Maršalkienė, tel. +370 347 41359, el. p.  truskavos.seniunija@kedainiai.lt.
Josvainių seniūnijos vyr. specialistė Jolanta Gaučienė, tel. +370 347 73130, el. p.  josvainiu.seniunija@kedainiai.lt.
Dotnuvos seniūnijos vyr. specialistė Jovita Višniakova, tel. +370 347 39300, el. p. dotnuvos.seniunija@kedainiai.lt.
Vilainių seniūnijos vyr. specialistė Rasa Vitkauskienė, tel. +370 347 68314, el. p.  vilainiu.seniunija@kedainiai.lt. 
Šėtos seniūnijos vyr. specialistė Gražina Barkauskienė, mob. +370 610 66855, el. p. setos.seniunija@kedainiai.lt. 
Surviliškio seniūnijos seniūnė Reda Lukošienė, tel. +370 347 41 133, mob. +370 658 22877, el. p. surviliskio.seniunija@kedainiai.lt, vyr. specialistė Greta Škulteckytė, tel. +370 347 41123, el. p.  surviliskio.seniunija@kedainiai.lt.
Kėdainių miesto seniūnijos duomenų bazių specialistas Laima Juškevičienė, tel. +370 347 67285, el. p. miesto.seniunija@kedainiai.lt.
Pelėdnagių seniūnijos vyr. specialistė Laimutė Lukoševičienė, tel. +370 347 67601, el. p.  pelednagiu.seniunija@kedainiai.lt.
Gudžiūnų seniūnijos vyr. specialistė Vitalija Lukočienė, tel. +370 347 45433, el. p.  gudziunu.seniunija@kedainiai.lt.
Pernaravos seniūnijos vyr. specialistė Irena Gudžiūnienė, tel.  +370 347 42148, el. p. pernaravos.seniunija@kedainiai.lt.
Krakių seniūnijos seniūnas Ernestas Barčas,  tel. +370 347 38124, el. p. krakiu.seniunija@kedainiai.lt.


Informacija apie teikėją
[bookmark: _Hlk191017611]Kėdainių rajono savivaldybės administracija, įmonės kodas 188768545, adresas J. Basanavičiaus g. 36, LT-57288 Kėdainiai, interneto svetainė www.kedainiai.lt, el. p. administracija@kedainiai.lt.

Paslaugos teikėjo veiksmų (neveikimo) apskundimo tvarka
Asmuo turi teisę apskųsti viešojo administravimo subjekto priimtą administracinį sprendimą arba veiksmą (neveikimą), taip pat viešojo administravimo subjekto vilkinimą atlikti jo kompetencijai priskirtus veiksmus Lietuvos Respublikos viešojo administravimo įstatymo nustatyta tvarka Kėdainių rajono savivaldybės administracijos direktoriui arba merui (J. Basanavičiaus g. 36, LT-57288 Kėdainiai), arba Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Žygimantų g. 2, LT-01102 Vilnius, arba A. Mickevičiaus g. 8A, LT-44312 Kaunas, arba Galinio Pylimo g. 9, LT-91230 Klaipėda, arba Dvaro g. 80, LT-76298 Šiauliai, arba Respublikos g. 62, LT-35158 Panevėžys) Lietuvos Respublikos administracinių bylų teisenos įstatymo nustatyta tvarka, arba Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.

































